Հայկական ԶԼՄ-ներն անանուն աղբյուրի վրա հղումով հայտնեցին, որ ՀՀԿ խմբակցության ղեկավարի կոշտ գնահատականները զայրացրել են[7] ոչ միայն ԱՄՆ դեսպանատանը, այլ նաև Սերժ Սարգսյանին: Ով՝ ով, բայց Սերժ Սարգսյանը լավ էր հասկանում, թե ինչ է դրված նժարին, և ինչպիսի հետևանքներ դա կարող է ունենալ իր և երկրի համար, մանավանդ, որ կողմերը պարտավորություններ ստանձնել էին բարձրագույն մակարդակով: Ուստի ոչ պատահականորեն Սերժ Սարգսյանը հաջորդող օրերին ՀՀԿ խմբակցության քարտուղարի շուրթերով շտկեց իրավիճակն ու հասկացնել տվեց ԱՄՆ դեսպանին[8], թե խմբակցության ղեկավարը երկրի նախագահի վերաբերմունքը չի արտահայտել…